**NAZIV ŠKOLE: JU OŠ „Marko Nuculović“**

**PLANIRANJE INTEGRACIJE KLJUČNIH KOMPETENCIJA**

**KROZ GODIŠNJI PROGRAM RADA ŠKOLE**

**ZA 2020/2021. ŠKOLSKU GODINU**

Ime, prezime i pozicija autora:

1. **Dul Asllani, direktor**
2. **Silvija Marniković, koordinator za PRNŠ**
3. **Ivana Đurković, prof. CSBH jezika i književnosti**

Uprava OŠ „ Marko Nuculović“ konstantno pokazuje zainteresovanost za razvoj kako nastavnog kadra tako i škole.

Učešćem u ovom projektu želimo da stavimo akcenat na razvoj ključnih kompetencija koje će doprinijeti da u središtu nastavnog procesa imamo aktivnog učenika, učenika kod kojeg će se razvijati kritičko razmišljanje, sposobnost rasuđivanja, usvajanje funkcionalnih i primjenjivih znanja i sposobnost primjenjivanja stečenih znanja i vještina u svakodnevnom životu i radnoj sredini.

S obzirom na to kakva atmosfera i radna klima vladaju u našoj školi smatamo da smo na dobrom putu.

Kada to kažemo mislimo na opremljenost naših učionica kao i na saradnju među kolegama.

Svi kabineti u našoj školi opremljeni su internetom i projektorima a tokom školske godine organizuju se i realizuju dani međupredmetne nastave.

Škola je dio projekta „ Eko škola“ i „ Škole za XXI vijek“ a u okviru vannastavnih aktivnosti rade klubovi.

Nastav u školi je dvojezična, uče se još i njemački i engleski jezik a u saradnji sa Univeritetom „ Istočni Mičigen“ u našoj školi se odražava *LJETNJI KAMP ENGLESKOG JEZIKA*  na kojem su predavači iz SAD-a. Program 2020. nije realizovan zbog pandemije ali vjerujemo da će se u budućnosti ponovo realizovati, čime ćemo doprinijeti razvoju višejezičnosti u školi.

Školi je dodijeljen i volonter Mirovnog korpusa.

Naša škola je i jedna od sedam škola koja je u saradni sa Ministarstvom poljoprivrede i org. TIK-a dobila plastenik, koji je postavljen u dvorištu .

U cilju integracija ključnih kompetencija radićemo na poboljšanju odnosa sa lokalnom zajedniom i sa roditeljima, a ista je i do sada bila na zavidnom nivou.

U Godišnjem planu redovno se planiraju izleti i posjete muzejima i drugim mjestima od kulturno- istorijskog značaja.

Dosadašnje aktivnosti planiramo da dopunimo i poboljšamo aktivnostima predviđenim A kcionim planom za implementaciju ključnih kompetencija koji slijedi u nastavku.

**AKCIONI PLAN ZA IMPLEMENTACIJU KLJUČNIH KOMPETENCIJA u 2020/21. školskoj godini**

| **AKTIVNOST** | **CILJ** | **NOSILAC POSLA** | **VREMENSKI ROK** | **RESURSI** | **INDIKATOR OSTVARENOSTI** |
| --- | --- | --- | --- | --- | --- |
| Upoznavanje članova Nastavničkog vijeća sa projektom. | Inforimisanje članova kolektiva o projektu i aktivnostima koje slijede | Direktor | Oktobar 2020. | Materijal i prezentacija | Članovi vijeća upoznati sa Projektom;učesnicima podijeljen materijal i preporučeno da se na sjednici aktiva govori o ovoj temi |
| \*Definisati aktivnosti i ciljeve u Planu  \*uskladiti plan PRNŠ sa aktivnostima ovog projekta | \*U plan za PRNŠ na nivou škole uvrstiti aktivnosti vezane za ovaj projekat  \*Usaglasiti plan rada škola sa aktivnostima vezani za projekat | Direktor  Tim za PRNŠ  Tim za izradu godišnjeg plana  Tim za karijerno vođenje  Tim za preduzetništvo  Tim za sprečavanje ranog napuštanja škole  Tim za rad sa nadarenom djecom  Tim Eko škole  Micro bit klub  Klub za saobraćaj i robotiku | Od Oktobra 2020. | Prostorije škole prilagođene realizaciji planiranih aktivnosti | \*Broj realizovanih obuka  \*U planovima su obilježeni indikatori i ishodi po ishodima  \*Tim za samoevaluaciju prati realizaciju |
| **Kompentencija pismenosti:**  \*Učenici primjenjuju osnovne standarde jezika u čitanju i pisanju i upotrebljavaju naučena pravila gramatike i pravopisa  -učestvovanje na školskim takmičenjima recitatora,literarnih radova,izrada panoa,školske novine, dan javnih čitanja literarnih radova , uređivanje holova i učionica radovima učenika. | Proširivanje i obogaćivanje vokabulara,razvijanje vještine govora,razvijanje vještina za javni nastup,razvijanje samopouzdanja, čitanje s razumijevanjem , plan govornog nastupa, slušanje s rezumijevanjem, otvorenost za dobronamjerne sugestije | Aktiv razredne i predmetne nastave (jezička grupa predmeta) | Tokom školske godine | Školske prostorije  Školske priredbe  Takmičenja | \*javni nastupi  \*broj svječanosti u školi  \*broj učenika učesnika |
| **Višejezičnost** :  Izvođenje dvojezične nastave | Dobijanje sertifikata nastavnica razredne nastave zainteresovanih za izvođenje dvojezične nastave. | Zainteresovane nastavnice razredne nastave | Oktobar 2020 – jun 2021 | Literatura za pripremu ispita  Školske prostorije i resursi za izvodjenje dvojezicne nastave | Broj nastavnika/ca koji/e su dobili/e sertifikate |
| Realizacija ljetnje škole engleskog jezika | Kroz korišćenje isključivo engleskog jezika u slobodnoj komunikaciji i u nastavi, učenici razvijaju pozitivan stav prema učenju jezika, upoznavaju Američku kulture i istoriju, te jačaju samopouzdanje pri izražavanju na stranom (engleskom) jezik i pri kontaktu sa drugim kulturama. | Nastavnica engleskog jezika Silvija Marniković  Direktor škole | Jun - jul 2021 | Školske prostorije  Raspoloživi nastavni i ostali resursi u školi za izvođenje pedagoškog rada  Materijali koje kreiraju nastavnici | Broj učesnika  Broj izrađenih projekata  Izvještaji (u medijima, strucnim casopisima) o projektu |
| **Građanske kompetencije**:  Učešće u raznim građanskim i omladinskim akcijama na nivou lokalne zajednice i šire (akcije pošumljavanja, čišćenja, očuvanja i promocije kulturnog nasleđa, i sl.) | Razvoj sposobnost efikasnog angažovanja sa drugima u  zajedničkom ili javnom interesu, uključujući održivi razvoj društva, kritičko razmišljanje,  integrisane vještine rješavanja problema, kao i vještine konstruktivnog  učešća u aktivnostima zajednice. | Nastavnici | Tokom cijele školske godine 2020/21 | Razni resursi u zavisnosti od akcije/aktivnosti/projekat | Broj akcija/inicijativa u kojima su učestvovali učenici  Zapisnici o realizovanim aktivnostima |
| Ekološke akcije i projekti koji uključuju djelovanje na nivou lokalne sredine u okviru Eko-škole. | Podizanje svijesti učenika o značaju očuvanja biodiverziteta, zdrave životne sredine, promociji zdrave ishrane, rukovanja otpadom, uštede energije, itd. | Nastavnici prirodnih predmeta | Tokom cijele školske godine 2020/21 | Razni resursi u zavisnosti od akcije/aktivnosti/projekat | Broj akcija/inicijativa u kojima su učestvovali učenici  Zapisnici o realizovanim aktivnostima |
| **Preduzetništvo**  Sadnja i briga o sadnicama u školskom dvorištu i plasteniku kako bi se njihovom prodajom obezbijedila sredstva koja bi se uložila u školu. | Razvijanje kreativnosti, kritičkog razmišljanja i rješavanja  problema, preduzimanja inicijative i sposobnosti da se sarađuje u cilju planiranja i upravljanja  projektima koji imaju kulturnu, društvenu ili finansijsku vrijednost. | Nastavnici biologije. Razredne starješine | Februar – jun, 2021 | Staklenik, pribor i material za sadnju i brigu o sadnicama | Broj posađenih sadnica.  Zapisnik o aktivnostima u dnevniku Eko-škole.  Iznos prihoda |
| **Digitalna pismenost**  \*Aktuelnosti Škole se promovišu preko društvenih mreža i web stranice  \*Podsticati nastavnike da koriste digitalnu aparaturu tokom nastave, projektor , tv i druge alate sa kojim je škola snadbjevana  \*Podsticati nastavnike i učenike da koriste digitalne online alate koji služe za učenje i komunikaciju kao što su platforme Microsoft Teams i drugo  \*Motivisati učenike nastavnike da što više učestvuju u klubu programera koji već postoji u Školi  \*Koristiti digitalizaciju za podsticanje kritičkog mišljenja u procesu nastave, upotreba mikrobit uređaja u nastavi | Razvoj digitalnih vještina kod svih učenika i nastavnika | ICT koordinator-prof informatike  Članovi Mikrobit kluba  Učenici  Nastavnici | 2020/2021 | Informatička oprema, računari, projektori, Tv uređaji, razne platforme  \*mikrobit uredjaji | Realizacija godišnjih planova  Rezultati Selfie anketiranja  Realizovani projekti |